सेट से लीक हुई बाबूराव, किशन और राजू की फोटो; खिलाड़ी कुमार को देख फैंस हुए एक्साइटेड
Bollywood Popular Movie Hera Pheri News; Akshay Kumar's Entry in Hera Pheri 3 Leaked from Set: Photos of Baburao, Kishan, and Raju Revealed.  बॉलीवुड की पॉपुलर फिल्म 'हेरा फेरी 3' की शूटिंग शुरू हो गई है। फैंस लंबे समय से फिल्म के तीसरे पार्ट की डीमांड कर रहे
बॉलीवुड की पॉपुलर फिल्म 'हेरा फेरी 3' की शूटिंग शुरू हो गई है। फैंस लंबे समय से फिल्म के तीसरे पार्ट की डिमांड कर रहे थे। अब खास बात ये है कि इस फिल्म का अक्षय कुमार भी हिस्सा हैं। दरअसल फिल्म के शूटिंग सेट से अक्षय कुमार, सुनील शेट्टी और परेश रावल की एक साथ फोटो सामने आई है। इस फोटो में तीनों एक्टर फिल्म में अपने किरदार के गेटअप में दिखाई दे रहे हैं।
लोग कर रहे हैं फिल्म की रिलीज का बेसब्री से इंतजार
अब इस फोटो को देख फैंस की खुशी का ठिकाना नहीं है। खासतौर पर अक्षय कुमार को देख लोग एक्साइटेड हो गए हैं और फिल्म की रिलीज का बेसब्री से इंतजार कर रहे हैं। जहां एक ने कमेंट कर लिखा, 'अक्षय कुमार के आने से फिल्म में चार चांद लग गए हैं।' वहीं दूसरे ने कहा, 'ये एक आइकॉनिक फिल्म होने वाली है।'
फैंस कर रहे थे अक्षय से फिल्म साइन करने की रिक्वेस्ट
दरअसल कुछ समय पहले कहा जा रहा था कि अक्षय कुमार इस फ्रेंचाइजी से बाहर हो गए हैं। इतना ही नहीं फिल्ममेकर फिरोज नाडियाडवाला से उनकी अनबन की बातें भी सामने आई थीं। वहीं कुछ महीनों पहले अक्षय ने भी एक इंटरव्यू में कहा था कि उन्हें फिल्म की स्क्रिप्ट पसंद नहीं आई इस वजह से वो फिल्म का हिस्सा नहीं हैं। इसके बावजूद फैंस उनसे लगातार 'हेरा फेरी 3' साइन करने की रिक्वेस्ट कर रहे थे।
अक्षय की जगह कार्तिक आने वाले थे फिल्म में नजर
वहीं कहा ये भी जा रहा था कि 'हेरा फेरी 3' में अक्षय कुमार की जगह कार्तिक आर्यन नजर आएंगे। दरअसल सोशल मीडिया पर एक यूजर ने परेश रावल को टैग करते हुए पूछा था कि 'परेश रावल सर, क्या ये सच है कि कार्तिक आर्यन हेरा फेरी 3 कर रहे हैं?' तो इसके जवाब में परेश ने कहा था, 'हां ये सच है।' हालांकि अब इस फोटो के आने के बाद ये साफ हो गया है कि इस फिल्म में अक्षय ही हैं।
फिल्म का पहला पार्ट 2000 में हुआ था रिलीज
'हेरा फेरी' बॉलीवुड की एवरग्रीन फिल्मों में एक है। इस फिल्म का डायरेक्शन प्रियदर्शन ने किया था। पिछले दोनों पार्ट्स में अक्षय कुमार, सुनील शेट्टी और परेश रावल मुख्य भूमिका में थे। दोनों ही पार्ट्स आज भी ऑडियंस के बीच उतने ही फेमस हैं, जितने उस दौर में थे। यही वजह है कि फैंस इस फिल्म से इमोशनली कनेक्टेड हैं। इस फिल्म का पहला पार्ट 2000 में रिलीज किया गया था।